“โควิด” พ่นพิษ! “ซานโตรินี พาร์ค” ประกาศยุติกิจการ 1 ปี รอสถานการณ์คลี่คลาย
"โควิด" พ่นพิษ! "ซานโตรินี พาร์ค" แหล่งท่องเที่ยวดัง อ.ชะอำ จ.เพชรบุรี ประกาศยุติกิจการ 1 ปี รอสถานการณ์เข้าสู่ภาวะปกติ
"โควิด" พ่นพิษ! "ซานโตรินี ชะอำ" ประกาศยุติกิจการ 1 ปี รอสถานการณ์เข้าสู่ภาวะปกติ
4 มิ.ย. 2563

ผู้สื่อข่าวรายงานว่า เมื่อวันที่ 1 มิ.ย.ที่ผ่านมา Santorini Park (ซานโตรินี พาร์ค)​ แหล่งท่องเที่ยวชื่อดังของ อ.ชะอำ จ.เพชรบุรี ประกาศยุติกิจการชั่วคราว ผ่านทางเพจเฟซบุ๊ก “Santorini Park Cha-Am” (ซานโตรินี พาร์ค ชะอำ)​
โดยข้อความระบุว่า จากเหตุการณ์การแพร่ระบาดของเชื้อโรคไวรัสโคโรนา หรือ โควิด-19 ส่งผลกระทบอย่างรุนแรงต่อการเดินทางและการท่องเที่ยวของนักท่องเที่ยวชาวต่างชาติ ซึ่งถือเป็นลูกค้ากลุ่มหลักของโครงการซานโตรินี พาร์ค และเนื่องจากที่ยังไม่สามารถคาดการณ์ได้ว่าสถานการณ์จะกลับเข้าสู่ภาวะปกติเมื่อใด
ทางโครงการจึงขอประกาศยุติกิจการชั่วคราว เป็นเวลา 12 เดือน หรือจนกว่าสถานการณ์การระบาดทั่วโลกจะยุติและการเดินทางท่องเที่ยวของนักท่องเที่ยวต่างชาติกลับเข้าสู่ภาวะปกติ
ทั้งนี้ ทางโครงการขอขอบคุณนักท่องเที่ยวทุกท่าน
ทั้งชาวไทยและชาวต่างประเทศที่ให้การสนับสนุนที่ดีตลอดมา

